การสังเกตพฤติกรรม การมองหาสัญญาณที่ปะปนกัน การโต้ตอบเขา
หยิบปฏิทินออกมาและดูว่าคุณคบกันมานานเท่าไหร่ ถ้าหากคุณคบกันมานานกว่า 1 เดือนและยังไม่เคยเจอเพื่อนของเขาและเขาดูสบายๆ หรือไม่จริงจังกับความสัมพันธ์ เขาก็อาจจะไม่ได้คบคุณด้วยเหตุผลเดียวกันกับที่คุณมี เช่น เขาไม่ได้ขอเจอคุณมากขึ้น พูดถึงสิ่งที่จะทำร่วมกับคุณในอนาคตหรือบอกความรู้สึกที่เขามีต่อคุณหรือเขาอาจจะบอกว่าเขาชอบคุณแต่มันไม่สอดคล้องกับสัญญาณอื่นที่เขามีให้ สิ่งนี้คือตัวบ่งชี้ที่สำคัญว่าเขาใส่ใจกับความสัมพันธ์นี้มากเท่าไหร่ ถ้าหากมันเป็นเรื่องของเซ็กส์หรือศักดิ์ศรีสำหรับเขา เขาอาจจะอยากเจอคุณแค่ในตอนกลางคืนหรือเวลาที่เขาสะดวกเท่านั้น เขาอาจจะยกเลิกนัดกับคุณบ่อยครั้ง ยกเลิกเดทหรือไม่แน่ใจว่าจะว่างอีกเมื่อไหร่ ลองสังเกตว่าเขายกเลิกเดทกับคุณหรือบอกว่าเขายุ่งบ่อยแค่ไหน โดยทั่วไปคุณมักจะรู้พฤติกรรมนี้อยู่แล้วแต่คุณควรเขียนลงบนกระดาษเพื่อให้ความจริงปรากฏมากขึ้น ถ้าหากคุณมัวแต่กังวลว่ากำลังเกิดอะไรขึ้น กังวลว่าเขาชอบคุณหรือไม่หรือรู้สึกสับสนระหว่างการชอบเขาและไม่ไว้ใจเขาก็อาจจะมีบางอย่างผิดปกติในความสัมพันธ์กับผู้ชายคนนี้ ถ้าหากหลังจากการอยู่ด้วยกันแล้วคุณรู้สึกไม่มั่นใจ ไม่มั่นคงหรือสับสนเกี่ยวกับความรู้สึกของเขา คุณก็อาจจะกำลังชอบคนที่ไม่ได้รู้สึกแบบเดียวกับคุณ    คนที่รู้สึกลุ่มหลงอาจจะมีอารมณ์ขึ้นลงแต่ถ้าหากคุณรู้สึกแบบนี้อยู่คนเดียวก็อาจเป็นเพราะคุณยังไม่เจอใครที่ต้องการคบกับคุณ ถ้าคุณเคยมีปัญหาเรื่องการไว้ใจในอดีต เป็นคนที่สงสัยในทุกความสัมพันธ์หรือมีปัญหากับความไม่มั่นใจที่จีรังก็ควรพูดกับเพื่อนและถามพวกเขาว่าคิดอย่างไร เพื่อนของคุณรู้จักคุณดีที่สุดและจะสามารถช่วยดูได้ว่าปัญหาอยู่ที่คุณหรือเขา สัญชาตญาณของคุณเกี่ยวกับสิ่งเหล่านี้มักจะถูกต้องถ้าหากคุณเคยเผชิญกับรูปแบบและความรู้สึกแบบนี้หลายๆ ครั้งกับผู้ชายคนนี้ บางครั้งจิตใจของคุณหาเหตุผลให้กับพฤติกรรมของเขาเพื่อให้มันสมเหตุสมผลเพราะคุณต้องการเชื่อว่าทุกอย่างเป็นปกติระหว่างคุณทั้งสอง ถ้าหากคุณถามตัวเองว่า “สัญชาตญาณกำลังบอกอะไรกับฉัน?” และคำตอบของคุณคือบางอย่าง เช่น “ไม่ค่อยดีนัก” คุณอาจจะต้องออกจากความสัมพันธ์ก่อนที่จะหลวมตัวไปมากกว่านี้ พิจารณาว่าใครที่เป็นฝ่ายเริ่มคบกันก่อน ถ้าหากคุณมักจะเป็นคนแรกที่ส่งข้อความหรือโทรหา คุณอาจจะกำลังคบกับคนที่ไม่ได้สนใจในสิ่งเดียวกับคุณ มองย้อนกลับไปยังข้อความบทสนทนาและดูว่าใครที่เป็นฝ่ายส่งข้อความบ่อยกว่า ส่งข้อความยาวกว่าและใครเริ่มหรือจบบทสนทนาเพื่อดูว่าใครที่สนใจพูดคุยมากกว่ากัน   ถ้าหากคุณเป็นฝ่ายที่ลงมือทำมากกว่าในความสัมพันธ์นี้แต่เขาดูชอบคุณด้วยวิธีอื่นๆ คุณก็อาจจะกำลังคบกับคนที่สื่อสารไม่เก่ง อย่างไรก็ตาม สิ่งนี้มีความเป็นไปได้น้อยลงเพราะว่าในปัจจุบันคนส่วนใหญ่เชื่อมต่อกันและสื่อสารด้วยโทรศัพท์เก่งมากขึ้น เขาอาจจะพูดว่าเขาใช้โทรศัพท์ไม่เก่งแต่คุณสังเกตว่าเขาเป็นในทางตรงกันข้ามเมื่ออยู่กับคุณ โดยทั่วไปผู้ชายที่กำลังเล่นกับคุณจะแสดงความชอบหรือสัมผัสคุณเป็นอย่างมากเมื่อเขามีโอกาสที่จะได้นอนกับคุณ ณจุดนั้น ระดับความชอบของเขาอาจจะเพิ่มจาก 0-60 ได้อย่างรวดเร็วแต่เมื่อถึงจุดนั้นเขาอาจจะไม่ได้ชอบคุณมากมาย เขาจะไม่ต้องการจับมือคุณ เขาไม่ได้โอบคุณเพราะเขาอยากทำแบบนั้นและไม่จ้องตาคุณเมื่อคุณอยู่กันตามลำพังโดยไม่ได้คิดถึงเรื่องเซ็กส์ เขาจะไม่แสดงความชอบกับคุณเมื่ออยู่กับเพื่อนหรือครอบครัว   ข้อยกเว้นของสัญญาณเหล่านี้อาจเป็นในช่วงการออกเดท 2-3 ครั้งแรกหรือเมื่อคุณอยู่ในที่ที่น่าตื่นเต้นหรือแปลกใหม่หรือไปนอกเมือง ผู้ชายเหล่านี้อาจจะดูชอบคุณในตอนต้นหรือแสดงความชอบเป็นบางโอกาสเมื่อเขารู้สึกสนุก ผู้ชายบางคนแสดงความชอบในทุกโอกาสเพราะมันเป็นนิสัยของเขา ผู้ชายเหล่านี้มีนิสัยที่ร่าเริงและเปิดเผย ถ้าหากเขามักจะดูสนใจในสิ่งอื่น เช่น โทรศัพท์ เกมหรือเพื่อนของเขาเมื่อคุณไปด้วยกัน เขาอาจจะไม่ได้ชอบคุณจริงจัง  หรือถ้าเขาดูเบื่อหรือไม่สนใจสิ่งที่คุณพูด เขาก็อาจจะไม่ได้จริงจังกับความสัมพันธ์ครั้งนี้หรืออาจจะเป็นในทางตรงกันข้าม เขาอาจจะสนใจคุณเป็นพิเศษเวลาที่คุณอยู่ด้วยกันแต่เป็นเฉพาะเมื่อเขาสะดวกที่จะเจอคุณหรือความสนใจที่เขาให้คุณอาจจะรู้สึกแปลกหรือไม่เป็นธรรมชาติสำหรับคุณ เขาจดจำสิ่งที่คุณพูดได้หรือเปล่า? ถ้าหากเขาชอบคุณ เขาจะจำสิ่งที่คุณบอกเขาได้อย่างง่ายดาย ถ้าเขาไม่ได้ชอบคุณก็อาจจะไม่จำสิ่งที่คุณบอกเขา การนึกถึงผู้ชายในอดีตที่เคยชอบคุณมากและเปรียบเทียบพฤติกรรมของเขากับผู้ชายที่อาจจะกำลังเล่นกับความรู้สึกของคุณสามารถช่วยคุณได้ บางพฤติกรรมที่ผู้ชายมีถ้าหากเขาชอบคุณมากและตื่นเต้นที่ได้อยู่กับคุณหรืออาจจะเขินอายเมื่อคุณพูด เขาอาจจะสบตามากขึ้นหรือน้อยลงและอยู่กับคุณนานกว่าปกติ ถ้าผู้ชายชอบคุณ เขาจะอยากคุยกับคุณมากกว่าคนอื่นและถามว่าคุณจะทำอะไรและพยายามเจอคุณอีกครั้ง เขาจะดูตื่นเต้นและลืมทุกสิ่งที่อยู่รอบตัว เช่น ถ้าหากคุณกำลังพูดถึงดนตรีและเขาลืมชื่อของวงดนตรีโปรดก็แปลว่าเขาชอบคุณ ถ้าหากผู้ชายที่คุณกำลังคบด้วยดูไม่ค่อยชอบคุณ คุณอาจจะกำลังถูกหลอกใช้ ถ้าหากคุณกำลังถูกหลอก ผู้ชายอาจจะดูตื่นเต้นที่ได้ส่งข้อความหาคุณในวันหนึ่งและดูเฉยเมย 2-3 วันหลังจากนั้น อารมณ์ที่เขามีต่อคุณจะขึ้นๆ ลงๆ โดยไม่มีเหตุผล ในทางกลับกัน ถ้าหากคุณกำลังคบกับคนที่ชอบคุณ อารมณ์ของเขาจะคงที่ เขาจะใส่ใจสิ่งที่เกิดขึ้นกับคุณและจะเสียใจเมื่อคุณเสียใจ เขาจะต้องการให้คุณชอบเขาและเขาจะดูตื่นเต้นเมื่อคุณบอกความรู้สึกของคุณกับเขาและเขาจะรู้สึกเสียใจถ้าหากเขาคิดว่าคุณไม่ได้ชอบเขา คนนอกสามารถเป็นตัวบ่งชี้ที่ดีว่ากำลังเกิดอะไรขึ้นเพราะพวกเขาสามารถให้มุมมองของสถานการณ์ที่สดใหม่จากภายนอก บอกเพื่อนของคุณว่าเกิดอะไรขึ้นและถามพวกเขาว่าผู้ชายคนนี้ดูชอบคุณหรือไม่ คุณสามารถวิเคราะห์หลายสิ่งหลายอย่างของความสัมพันธ์แต่สิ่งที่คุณควรถามคือ “เขาชอบฉันหรือเปล่า?” นั่นคือใจความสำคัญของสถานการณ์ ถ้าเพื่อนของคุณคิดว่าเขาไม่ได้ชอบคุณ เขาก็อาจจะไม่ได้ชอบคุณแบบที่คุณชอบเขา  เล่าให้เพื่อนของคุณฟังแบบหมดเปลือกและแบ่งเป็นประเด็นว่าเกิดอะไรขึ้นและใช้ตัวอย่างที่ชัดเจนของสิ่งที่เขาพูดหรือทำ เช่น คุณสามารถพูดว่า “เราคบกันมา 5 สัปดาห์และเขามักจะเจอฉันทุก 10 วัน เราไม่เคยไปเที่ยวด้วยกันในวันสุดสัปดาห์และฉันไม่เคยเจอเพื่อนของเขา ดูเหมือนเขาจะอยู่กับเพื่อนตลอดเวลาแต่ไม่เคยพูดว่าทำอะไรอยู่และไม่เคยชวนฉัน เวลาที่เราไปเที่ยวด้วยกัน เขาจะไม่จับมือฉันหรือดูชอบฉันจนกว่าจะตกดึก” มีผู้ชายที่ไม่ชอบคุณในแบบที่คุณชอบเขาและมันเป็นเรื่องปกติที่เกิดขึ้นกับทุกคน การรักใครข้างเดียวนั้นยากที่จะรับมือแต่มันไม่ได้แปลว่าเขากำลังเล่นกับความรู้สึกของคุณเสมอไปถึงแม้ว่าคุณรู้สึกเจ็บปวดก็ตาม ความแตกต่างระหว่างใครบางคนที่ไม่ได้ชอบคุณกับใครบางคนที่เล่นกับคุณไม่ว่าเขาจะไม่แสดงความรู้สึกหรือเจตนาก็ตาม ถ้าหากคุณรู้สึกว่าเขาจริงใจกับคุณเกี่ยวกับตัวตนของเขา แรงจูงใจและคนอื่นที่เขากำลังคุยๆ ด้วย คุณก็ควรทำดีกับเขาแต่ตีตัวออกห่างถ้าหากคุณรู้สึกว่าชอบเขามากกว่าที่เขาชอบคุณ  ในทางกลับกัน ผู้ชายที่เล่นกับความรู้สึกของคุณจะทำตัวลึกลับ ไม่ชัดเจนและทำให้คุณสนใจโดยการยื้อเกม ผู้ชายเหล่านี้ไม่ต้องการให้คุณเป็นส่วนหนึ่งของชีวิตเขาแต่อาจจะใบ้ว่าการที่ได้คุณมาจะกลายเป็นส่วนที่ใหญ่ขึ้นในชีวิตในอนาคตเพื่อทำให้คุณหลงชอบต่อไป อย่างไรก็ตาม เขาจะไม่ทำตัวชัดเจนและไม่ชวนคุณไปเจอเพื่อนหรือครอบครัวของเขา ถ้าหากดูเหมือนว่าเขากำลังคบคนอื่นอยู่ด้วยและไม่เคยบอกคุณแต่บอกใบ้ (หรือพูดว่า) คุณคือผู้หญิงคนเดียวที่เขาคบหา เขาอาจจะกำลังหลอกคุณ คุณอาจจะสังเกตเห็นว่าเขาอยู่บนเว็บไซต์หาคู่หรือทำตัวกำกวมเวลาที่พูดถึงสิ่งอื่นๆ ที่เขาทำหรือคนอื่นๆ ที่เขาคบหาด้วย ถ้าหากคุณอยู่ในจุดที่คุณสังเกตว่าเขาโกหกคุณเรื่องที่เขาคบผู้หญิงคนอื่น ไม่ซื่อสัตย์กับคุณเกี่ยวกับความรู้สึกที่มีหรือมักจะหาข้ออ้างเพื่อบอกว่าเขายุ่งก็อย่าทำเหมือนว่าคุณยังเชื่อเขา คุณควรหยุดเล่นเกมนี้และคุยกับเขา วางแผนที่จะคุยและนึกถึงสิ่งที่อยากพูดก่อนที่จะถึงเวลานั้นจริงๆ เช่น ถ้าคุณคิดว่าเขาจะยกเลิกเดทกับคุณในนาทีสุดท้ายก็ควรหาคำตอบเอาไว้ล่วงหน้า จากนั้นเมื่อเขาโทรหาและอ้างว่ามีบางอย่างที่จำเป็นต้องทำโดยด่วนก็ควรตอบเขาว่า “โอเค เรามีเรื่องต้องคุยกัน”   บางครั้งผู้ชายที่เจ้าชู้ชอบผู้หญิงที่ตามเขาไม่ทัน คุณควรเตรียมตัวเพื่อการนี้และถ้าหากเขาดูชอบคุณมากกว่าแต่ก่อนก็อย่าหลงเชื่อ คุณคงไม่อยากคบกับคนที่ชอบคุณเพราะว่าคุณเชื่อคำโกหกของเขา คำตอบของคุณไม่ควรกลายเป็นการโยนความผิดหรือการทะเลาะเบาะแว้ง อย่าพยายามทำให้เขารู้สึกผิดเพราะคุณจะไม่มีทางเปลี่ยนแปลงเขาได้โดยการโทรหาหรือทะเลาะกับเขา จำไว้ว่าคนเดียวที่คุณสามารถควบคุมได้คือตัวของคุณเอง ถ้าคุณมั่นใจว่าคุณจะเสียใจถ้าหากคุณทะเลาะกับเขาก็ควรหาวิธีตีตัวออกห่างจากเขาโดยทางอ้อมอย่างเงียบๆ สิ่งที่สำคัญที่สุดคือคุณต้องออกจากสถานการณ์นี้ให้ได้เร็วที่สุด คุณอาจจะอยากโทรหาคนที่คุณชอบเมื่อคุณรู้สึกว่าถูกหลอกแต่ถ้าหากคุณกำลังเผชิญหน้ากับผู้ชายที่โกหกคุณโดยเจตนามาโดยตลอด คุณก็ไม่ควรถามเกี่ยวกับเจตนาของเขาอีกต่อไปเพราะเขาจะโกหกคุณเกี่ยวกับสิ่งที่เขารู้สึกอีกครั้ง แทนที่จะทำเช่นนั้นคุณควรบอกจุดยืนของเขาในความสัมพันธ์นี้และเหตุผลที่คุณต้องการเดินออกมา  เช่น คุณสามารถพูดว่า “ฉันสังเกตว่าฉันทุ่มเทให้กับความสัมพันธ์นี้อยู่ฝ่ายเดียวและฉันอยากเลิกคบกับคุณเพราะว่าฉันต้องการมากกว่านี้” คุณสามารถบอกสิ่งที่คุณต้องการจากความสัมพันธ์นี้กับเขาทางโทรศัพท์ ข้อความ อีเมลหรือบอกต่อหน้าโดยขึ้นอยู่กับว่าคุณสนิทกับเขาแค่ไหน ถ้าหากคุณกำลังพูดกับเขาต่อหน้าก็ควรหาเวลาและสถานที่ในช่วงระหว่างวันและเมื่อคุณทั้งสองตื่นตัวและมีสติ ถามเขาว่ามีเวลาพูดคุยหรือไม่และหาที่นั่งคุย อย่าพยายามคุยกับเขาเกี่ยวกับความสัมพันธ์หลังจากที่ทะเลาะกันหรือตอนดึก ข้อความทางอีเมลอาจจะเป็นทางเลือกที่ดีถ้าหากคุณต้องการอธิบายอย่างชัดเจนว่าคุณรู้สึกอย่างไรหรือคุณไม่คิดว่าความสัมพันธ์ของคุณจริงจังมากพอที่จะบอกเลิกกันต่อหน้า ถ้าหากเขาถามคุณว่าทำไมคุณถึงต้องการเลิกคบกับเขาก็บอกเขาว่าคุณไม่รู้สึกว่าเขาซื่อสัตย์กับคุณและคุณมีความรู้สึกที่แตกต่างจากเขาเกี่ยวกับความสัมพันธ์นี้ บอกเขาว่าคุณรู้สึกอย่างไรและลงรายละเอียดเกี่ยวกับสิ่งที่เขาทำให้คุณรู้สึกแบบนี้โดยใช้ประโยคที่แทนตัวเอง  หลีกเลี่ยงการพูดว่า “คุณทำให้ฉันรู้สึกไม่มั่นใจ” เพราะมันคือการกล่าวหา คุณควรลงรายละเอียดและใช้ประโยคที่แทนตัวเอง คุณสามารถพูดว่า “ตอนที่คุณไม่ส่งข้อความกลับมาหาฉัน 2-3 วันหลังจากที่เรามีอะไรกัน ฉันรู้สึกไม่มั่นใจเพราะมันดูเหมือนว่าคุณคบกับฉันเพียงเพราะอยากมีอะไรด้วยกันเฉยๆ” ระมัดระวังอย่าอ่านใจเขา อย่ากล่าวหาเขาว่าเขาอยู่กับผู้หญิงคนอื่นถ้าหากคุณไม่รู้แน่ชัดและอย่ากล่าวหาว่าเขาละเลยคุณเพราะคุณไม่สามารถอ่านใจเขาได้ ยิ่งไปกว่านั้น การกล่าวหาแบบนี้จะนำไปสู่การทะเลาะเบาะแว้งและจะทำให้คุณเลิกกันด้วยดีได้ยาก พยายามพูดความจริงด้วยคำพูดของคุณและใช้คำพูดที่เป็นผู้ใหญ่ อย่าปล่อยให้บทสนทนากลายเป็นการทะเลาะเบาะแว้งหรือการรำลึกถึงช่วงเวลาที่ดีเพราะบทสนทนาแบบนี้จะทำให้คุณตกหลุมพรางกลับไปคบกับเขาอีกครั้ง เมื่อคุณได้พูดความรู้สึกของคุณและเขาได้ตอบโต้แล้ว คุณก็ควรออกจากบทสนทนา ถ้าหากคุณคิดว่าเขาเป็นคนดีในแบบของเขาหรือคุณชอบที่เขาอยู่เคียงข้างคุณในบางเวลา คุณก็สามารถพูดสิ่งนั้นได้และจบบทสนทนาด้วยเรื่องราวที่ดี คุณยังสามารถพูดว่า “ฉันมีความสุขกับช่วงเวลาที่เราใช้ด้วยกันแต่ฉันต้องไปแล้ว” หรือถ้าหากคุณรู้สึกเจ็บปวด คุณสามารถพูดว่า “ฉันรู้สึกเจ็บปวดที่ทุกอย่างกลายมาเป็นแบบนี้และฉันต้องเดินหน้าต่อไป” ถ้าคุณหลวมตัวกลับไปคบกับเขาอีกครั้งหลังจากที่คุณเลิกกันก็อย่ายอมแพ้หรือเลิกล้มความพยายามอีกครั้ง คุณจะต้องใช้ความพยายามและความกล้าหาญอย่างสูงเพื่อจบความสัมพันธ์กับผู้ชายที่คุณชอบ ฉุดตัวเองกลับขึ้นมาและลองใหม่อีกครั้ง
สังเกตว่าความสัมพันธ์นี้มีความคืบหน้ามากน้อยแค่ไหน. สังเกตเวลาที่เขาว่างและไม่ว่างมาเจอคุณ. ประเมินวิธีที่คุณรู้สึกและประพฤติตัวในช่วงเวลาที่ผ่านมา. เชื่อสัญชาตญาณ. นึกดูว่าใครที่ลงมือทำมากกว่ากัน. สังเกตวิธีที่เขาแสดงความชอบกับคุณ. สังเกตว่าเขาใส่ใจคุณมากแค่ไหน. เปรียบเทียบผู้ชายคนนี้กับผู้ชายที่เคยชอบคุณมากในอดีต. สังเกตว่าเขาดูผูกพันทางอารมณ์กับคุณหรือไม่. พูดเรื่องนี้กับคนอื่น. สังเกตว่าเขาซื่อสัตย์กับคุณหรือไม่. อย่าทำเหมือนว่าคุณเชื่อเขา. บอกเขาว่าคุณไม่อยากคบกับเขาอีกต่อไป. พูดอย่างจริงใจและตรงไปตรงมา. เตรียมตัวที่จะจบบทสนทนา.
https://www.wikihow.com/Tell-if-a-Guy-Is-Playing-With-Your-Feelings https://www.wikihow.com/Tell-if-a-Guy-Is-Playing-With-Your-Feelings https://www.wikihow.com/Tell-if-a-Guy-Is-Playing-With-Your-Feelings
Noticing Patterns Looking For Mixed Signals Responding to Him